คือดิฉันมีอะไรกันในวันที่12 13 14 แล้ววันที่22มีของเหลวสีน้ำตาลเปรื้อนกางเกงในไม่เเน่ใจว่าใช่เลือดหรือป่าว วันที่23เลยใช้ที่ตรวจครรภ์แบบหยดแต่ขึ้นขีดเดียวคือไม่ท้อง แต่ก็มีของเหลวสีน้ำตาลเปรื้อนอีก แบบนี้ท้องไหมคะ
สวัสดีค่ะ การมีเพศสัมพันธ์ถ้าไม่ได้ป้องกันด้วยถุงยางอนามัย หรือการใช้ยาคุมกำเนิดชนิดใดๆเลยนั้น มีโอกาสทำให้เกิดการตั้งครรภ์ได้สูงอยู่แล้วการมีของเหลวสีน้ำตาลไหลอกจากช่องคลอดตามหลังการมีเพศสัมพันธ์ 2 สัปดาห์นั้น อาจจะเกี่ยวหรือไม่เกี่ยวกับการตั้งครรภ์ อาจเป็นจาก เลือดตามหลังการปฏิสนธิ ภาวะแทรกซ้อนของการตั้งครรภ์ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบซึ่งถ้ายังมีเลือดออกผิดปกติต่อเนื่อง ควรจะไปพบแพทย์เพื่อตรวจเพิ่มเติม เช่นตรวจยืนยันการตั้งครรภ์และตรวจหาสาเหตุที่แน่ชัดของเลือดออกผิดปกิตต่อไป ในเบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง